b'\n_START_ARTICLE_\nYleisk\xc3\xa4ytt\xc3\xb6inen teknologia\n_START_PARAGRAPH_\nYleisk\xc3\xa4ytt\xc3\xb6inen teknologia (engl. general purpose technology, "GPT") tarkoittaa sellaista tekniikkaa, jota voidaan soveltaa usealla eri toimialalla ja joihin liittyy mahdollisuus edist\xc3\xa4\xc3\xa4 teknologista kehityst\xc3\xa4 usealla toimialalla samanaikaisesti. Kun yleisk\xc3\xa4ytt\xc3\xb6iset teknologiat kehittyv\xc3\xa4t, levi\xc3\xa4v\xc3\xa4t ne laajemmin k\xc3\xa4ytt\xc3\xb6\xc3\xb6n ja voivat lis\xc3\xa4t\xc3\xa4 tutkimus- ja kehitystoiminnan tuottavuutta useilla toimialoilla sek\xc3\xa4 johtaa tuottavuuden kasvuun ja talouskasvuun yleisemminkin. Esimerkkej\xc3\xa4 yleisk\xc3\xa4ytt\xc3\xb6isist\xc3\xa4 teknologioista ovat mm. h\xc3\xb6yrykone, s\xc3\xa4hk\xc3\xb6, rautatiet, puolijohteet, tietokoneet, tieto- ja viestint\xc3\xa4teknologia (ICT) ja Internet.'